Publication: Magyar Közlöny
Issue: MK-2010-11 (Year: 2010, Number: 11)
Era: contemporary
Section: „Egyetért-e azzal, hogy az Országgyûlés módosítsa a Polgári Perrendtartásról szóló 1952. évi III. törvényt (Pp) oly módon,
Paragraph Index: 374

„Egyetért-e azzal, hogy az Országgyûlés módosítsa a Polgári Perrendtartásról szóló 1952. évi III. törvényt (Pp) oly módon, hogy az rendelkezzen arról, miszerint felülvizsgálati kérelemnek van helye: – a fellebbezést hivatalból elutasító; – a perújítási kérelmet hivatalból elutasító, valamint a perújítási kérelmet elutasító; – az igazolási kérelmet elutasító; – a kézbesítési vélelem megdöntése iránti kérelmet elutasító; – az ideiglenes intézkedés iránti kérelmet elutasító; – az elõ ze tes bizonyítás iránti kérelmet elutasító; – a féllel, a tanúval, a szakértõvel, a jogi képviselõvel szemben pénzbírságot kiszabó másodfokú bíróság által hozott jogerõs végzése ellen?” Az Országos Választási Bizottság megállapítja, hogy az aláírásgyûjtõ ív mintapéldányán szereplõ kérdés nem felel meg az Nsztv. 13. § (1) bekezdésében foglalt egyértelmûség követelményének. A népszavazásra feltenni kívánt kérdés számos kérdést tartalmaz, amelyek külön-külön is megválaszolhatóak. Ezáltal a választópolgárnak nincs lehetõsége az egyes kérdések között különbséget tenni és részkérdésenként véleményt nyilvánítani a kezdeményezésrõl. A testület megállapítja továbbá, hogy eredményes népszavazás esetén a népszavazási kötelezés voltaképpen elvonná a tör vényalkotó jogát, ami az Alkotmány 2. § (2) bekezdésével ellentétesen korlátozná az országgyûlés tör vényhozó hatalmát. Fentiek alapján az Nsztv. 10. § c) pontja szerint, az Országos Választási Bizottság megtagadja az aláírásgyûjtõ ív hitelesítését, ha a kérdés megfogalmazása nem felel meg a tör vény ben elõírt követelményeknek. II. A határozat az Alkotmány 2. § (2) bekezdésén, az Nsztv. 2. §-án, 10. §-ának c) pontján és a 13. § (1) bekezdésén, a jogorvoslatról szóló tájékoztatás a Ve. 130. §-ának (1) bekezdésén alapul. Dr. Szigeti Péter s. k., az Országos Választási Bizottság elnöke

Source: https://magyarkozlony.hu/hivatalos-lapok/688d9b791075f08fef4306c55e1e02b8a72efedc/dokumentumok/1140b6d1dcfef12aa8becea4bafffbb67e1799a8/letoltes